Csongrád Város Polgármesterétől M

Száma: Önk/77-1/2022.

Témafelelős: Szepesi Dóra

 ***ELŐTERJESZTÉS***

**Csongrád Városi Önkormányzat Képviselő-testületének**

**2022. április 28-ai ülésére**

## Tárgy: Műfüves pályafelújítási pályázat

**Tisztelt Képviselő - Testület!**

A Magyar Labdarugó Szövetség (MLSZ) pályázatot írt ki műfüves pályafelújításra, melyet a Csongrádi Tiszapart Sportegyesület jelzett az önkormányzat felé.

A maximálisan pályázható összeg **15.547.351** forint, aminek 90%-a TAO forrás, amit a Magyar Labdarugó Szövetség biztosít. Az MLSZ Csongrád-Csanád megyei Igazgatósága tájékoztatott, hogy ez az összeg fedezi a pálya teljes felújítását, a műfű szőnyeg cseréjét, az alap átvizsgálást és szükség esetén javítását. Így a pálya további élettartama 8-10 évvel, meghosszabbodik.

A pályázathoz önrészként a Csongrád Városi Önkormányzatnak 10% önerőt kell biztosítania, ami **1.554.735** forint.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Műfüves pályafelújítási pályázat” c. előterjesztést és az alábbi döntést hozta:

A 6640 Csongrád Sport utca 2. szám alatt található Önkormányzati tulajdonú 22x42 m alapterületű műfüves kispálya felújítására benyújtandó *Műfüves pályafelújítási pályázat* benyújtását és az ahhoz szükséges *1.554.735 forint* önrész biztosítását támogatja.

Felelős: Cseri Gábor alpolgármester

Határidő: folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Bedő Tamás polgármester
3. Csongrádi Tiszapart Sportegyesület

Csongrád, 2021.április 20.

 Bedő Tamás

 polgármester